
Nr. 46208/16.10.2023
		

	În temeiul prevederilor art.136 alin.(1) din O.U.G. nr.57/2019 privind Codul administrativ, cu modificările și completările ulterioare, iniţiez proiectul de hotărâre privind aprobarea înființării Compartimentului Patrimoniu și Utilități Publice în cadrul aparatului de specialitate al primarului Comunei Chiajna, modificarea organigramei și a statului de funcții aferente aparatului de specialitate al primarului și ale serviciilor publice din subordinea Consiliului Local Chiajna, în susţinerea căruia formulez următorul:


REFERAT DE APROBARE


	În conformitate cu prevederile:
-	 art.129 alin.(1), alin.(2) lit.a) și lit.d), alin.(3) lit.c) și alin.(7) lit.n), art.370 alin.(1) și alin.(2), art.385 alin.(3), art.391, art.405, art.407, art.409 alin.(1), alin.(3) lit.c), art.507 alin.(1)-alin.(3), alin.(4) lit.a) și alin.(6), art.538, art.539, art.540-542, art.549-562 din O.U.G. nr.57/2019 privind Codul administrativ, cu modificările și completările ulterioare;
- art.40 alin.(1) lit.a) și lit.b) din Legea nr.53/2003 - Codul muncii, republicată, cu modificările și completările ulterioare;
- art.III și anexa nr.1 la O.U.G. nr.63/2010, pentru modificarea şi completarea Legii nr.273/2006 privind finanţele publice locale precum şi pentru stabilirea unor măsuri financiare, cu modificările și completările ulterioare;
- Legii nr.51/2006 a serviciilor comunitare de utilităţi publice, republicată, cu modificările și completările ulterioare;
- Legii nr.224/2016 pentru modificarea şi completarea Legii nr.213/1998 privind bunurile proprietate publică;
- art.1 alin.(1) și alin.(4), art.2, art.4 alin.(2) și anexa nr.3 la H.G. nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
- Legii nr.153/2017 privind salarizarea personalului plătit din fonduri publice, cu modificările și completările ulterioare;
- Legii nr.273/2006 privind finanţele publice locale, cu modificările și completările ulterioare;
- Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
- art.7 alin.(13) din Legea nr.52/2003 privind transparența decizională în administrația publică, republicată, cu modificările și completările ulterioare;
	Având în vedere:
- Hotărârea Consiliului Local al Comunei Chiajna nr.61/18.09.2023 privind aprobarea înființării Biroului Pază, Ordine și Siguranță Publică în cadrul Serviciului Poliție Locală, modificarea organigramei și a statului de funcții aferente aparatului de specialitate al primarului și ale serviciilor publice din subordinea Consiliului Local Chiajna;
- Adresa Instituţiei Prefectului Judeţul-Ilfov nr.3730/TA/20.04.2023, înregistrată la registratura Comunei Chiajna cu nr.19694/28.04.2023, prin care se comunică numărul maxim de posturi pentru anul 2023 la nivelul UAT Chiajna;
	Pentru a se asigura o mai bună monitorizare a bunurilor care intră în patrimoniul instituției.
	Pentru constituirea unui instrument de monitorizare și gestionare a modului de executare a contractelor de furnizare, servicii și lucrări, precum și de verificare a modului de îndeplinire a clauzelor contractuale de către furnizor/prestator/executant, cu identificarea funcțiilor implicate și a responsabilitătilor ce trebuie atribuite pentru urmarirea și derularea contractelor.
	Cunoscând faptul că, serviciile comunitare de utilităţi publice joacă un rol fundamental în creşterea calităţii vieţii cetăţenilor şi în lupta împotriva excluderii sociale şi izolării. 
	Având în vedere faptul că, serviciile comunitare de utilităţi publice fiind servicii de interes general, prezintă o importanţă majoră pentru dezvoltarea durabilă a comunităţilor locale determinând dezvoltarea economică şi socială a acesteia.
	În vederea consolidării administrației publice locale dar și pentru îmbunătățirea performanțelor realizate de către U.A.T. Chiajna.
	Este necesar a se crea Compartimentul Patrimoniu și Utilități Publice, în directa coordonare a secretarului general al Comunei Chiajna, prin preluarea/înființarea unor posturi din cadrul aparatului de specialitate al primarului Comunei Chiajna.
	În acest sens, se va face o analiză a posturilor din cadrul aparatului de specialitate al primarului Comunei Chiajna, în vederea înființării acestei structuri care va avea în componență 5 funcții, cu încadrarea în numărul maxim de posturi, precum și cu încadrarea în nivelul maxim al cheltuielilor de personal prevăzute în bugetul aprobat pentru anul 2023, cu respectarea dispoziţiilor art.III din O.U.G. nr.63/2010, pentru modificarea şi completarea Legii nr.273/2006 privind finanţele publice locale precum şi pentru stabilirea unor măsuri financiare, cu modificările și completările ulterioare.
	În cadrul Serviciului  Juridic, Autoritate Tutelară și Asistență Socială – Compartimentul Juridic – se impune suplimentarea cu un post contractual de execuție de consilier, post unic, cu atribuții privind tehnoredactarea actelor administrative (proiecte de dispoziții ale primarului, proiecte de hotărâri ale consiliului local) și înregistrarea acestora în EMOL, precum și acordarea de sprijin secretarului general al comunei în vederea asigurării procedurii de convocare a consiliului local dar şi pentru întocmirea unor lucrări de secretariat necesare pregătirii şedinţelor consiliului local. 
	Totodată, cadrul Serviciului  Juridic, Autoritate Tutelară și Asistență Socială – Compartimentul Autoritate Tutelară și Asistență Socială, pentru respectarea cadrului legal cu privire la structura de personal pentru aparatul propriu al serviciilor publice de asistenţă socială înfiinţate la nivelul comunelor, potrivit art.4 alin.(2) din H.G. nr.797/2017, se impune înființarea postului contractual de specialitate de asistent social, cu responsabilitate în domeniul serviciilor sociale.
		De asemenea, luând în considerare și necesitatea utilizării unei forțe de muncă calificate, care să asigure creșterea calității serviciilor oferite cetățenilor, este necesar ca funcția contractuală de execuție de muncitor necalificat, treapta profesională I din cadrul Compartimentului Administrativ - Serviciul Administrativ și Gospodărire Comunală, ocupată de domnul Aanicăi Costel, să fie transformă într-o funcție contractuală de execuție de muncitor calificat, treapta profesională I, cu îndeplinirea condițiilor de numire în funcție și cu respectarea prevederilor art.40 alin.(1) lit.a) și lit.b) și art.41 alin.(2) și alin.(3) lit.b), lit.c) și lit.e) din Legea nr.53/2003 - Codul muncii, republicată, cu modificările și completările ulterioare.
[bookmark: _GoBack]	În aplicarea dispozițiilor Codului administrativ, consider oportun, legal și întemeiat, iniţierea proiectului de hotărâre prin care se propune aprobarea înființării  Compartimentului Patrimoniu și Utilități Publice în cadrul aparatului de specialitate al primarului Comunei Chiajna, modificarea organigramei și a statului de funcții aferente aparatului de specialitate al primarului și ale serviciilor publice din subordinea Consiliului Local Chiajna.

